बच्चों को संस्कारवान बनाने के लिए श्रेष्ठ शिक्षक बनना जरूरी
श्रीगुरूहरिकिशन सीनियर सेकंडरी स्कूल का वार्षिकोत्सव बुधवार को धूमधाम से मनाया गया। कार्यक्रम में बच्चों ने नृत्य, संगीत, नाटक मंचन की प्रस्तुति देकर प्रतिभा का प्रदर्शन किया।
कार्यक्रम दौरान बच्चों ने देशभक्ति पर आधारित प्रस्तुतियां देकर दर्शकों को तालियां बजाने पर मजबूर कर दिया। कार्यक्रम में मुख्य अतिथि डीग-कुम्हेर विधायक विश्वेंद्र सिंह ने कहा कि अभिभावकों को चाहिए कि बच्चों को संस्कारवान बनाएं। आज के समय में बच्चों में संस्कार आवश्यक है। युवा पीढ़ि को सही मार्ग पर लाने के लिए खुद माता-पिता को ही पहल करनी चाहिए। माता-पिता के अलावा शिक्षक का भी यह कर्तव्य है कि देश के भविष्य उन बच्चों को श्रेष्ठ बनाने के लिए पूरी मेहनत करे। कार्यक्रम में राजस्थान हाईकोर्ट के अतिरिक्त महाधिवक्ता गुरुचरन सिंह गिल, नगर निगम के उप महापौर इंद्रपाल सिंह पाले एडीईओ माध्यमिक प्रथम उमेशचंद शर्मा ने भी विचार व्यक्त किए।
सांस्कृतिक प्रस्तुतियों ने बांधा समा
भरतपुर| यूरोकिड्स इन्टरनेशनल स्कूल एडरॉइट पब्लिक स्कूल के संयुक्त तत्वाधान में बुधवार को चौथा वार्षिकोत्सव धूमधाम से मनाया गया। कार्यक्रम का शुभारम्भ बड़ौदा बैंक के रीजनल मैनेजर एसआर मीणा ने दीप प्रज्जवलन कर किया। कार्यक्रम की अध्यक्षता केंद्रीय विद्यालय के पूर्व प्राचार्य सीपी सिंह ने की। हेल्थ इज वैल्थ डे के सभी विजेता तथा उप विजेताओं को मैडल देकर पुरस्कृत किया गया। सांस्कृतिक कार्यक्रम में वैलकम डांस माकारेना सेन्योरीटा टार्जन एण्ड जंगल रिमिक्स आदि पर नन्हे-मुन्नों के धमाल ने सभी दर्शकों को खड़े होकर तालियां बजाने पर मजबूर कर दिया। निदेशिका अंजना जैन ने आभार व्यक्त किया।
भरतपुर. यूरो किड्स स्कूल में प्रस्तुति देते बच्चे।
भरतपुर. गुरू हरिकिशन स्कूल में प्रस्तुति देती बालिकाएं।
hin_Deva hin_Deva hin_Deva hin_Deva hin_Deva hin_Deva bho_Deva